מור פרנק

[[קרן מור ויובל שרף בהצגה "רילוקיישן"]]
[[יואב היימן (למעלה) וארז שפריר (למטה), בהצגה "משחיז הסכינים הסיני", בתיאטרון החאן, 2009]]
מור פרנק (נולדה ב-12 באוגוסט 1970) היא במאית ודרמטורגית ישראלית.

==קורות חיים==
מור פרנק נולדה לדבורה ולעמי פרנק וגדלה בקיבוץ רעים שבנגב המערבי. סבה, משה פרנק, שימש כתאורן בתיאטרון הבימה בשנות החמישים. לימים הקדישה פרנק לסבה את הצגתה הראשונה שעיבדה וביימה בתיאטרון הבימה, "המוות ישב לידי".

ב-1995 למדה פרנק במגמה לבימוי בחוג לתיאטרון, אוניברסיטת תל אביב. במקביל ללימודיה, החלה לכתוב ולביים הצגות לילדים ולנוער. ב-1997 למדה אצל דודי מעיין בתיאטרון עכו. ב-2000 חזרה פרנק לאוניברסיטה ללימודי תואר שני בבימוי וסיימה בהצטיינות את לימודיה. חנן שניר, במאי הבית של תיאטרון הבימה, הזמין אותה לשמש כדרמטורגית בהצגה "קופסה שחורה" בבימויו וכן להשתתף בפרויקט במאים צעירים, הנשען על יצירותיו של נסים אלוני. היא עיבדה את "סיפורי הינשוף" מאת אלוני להצגה מינימליסטית של שחקן ובובה, והפרויקט הועלה לסירוגין בתיאטרון הבימה ובתיאטרון החאן. בעקבות כך המשיכה פרנק לביים בחאן תחת ניהולו האמנותי של מיקי גורביץ'. מאז ביימה בו עוד חמש הצגות: "הזמרת קירחת יותר", "שלוש נשים מחכות", "משחיז הסכינים הסיני", "המקצוען" ו"הזהו אדם". מרבית ההצגות אף עובדו על ידה.

ב-2008 הוזמנה פרנק על ידי אילן רונן, מנהלו האמנותי של תיאטרון הבימה, ליצור הצגה עבור פסטיבל ישראל 2009 מאסופת סיפורי דיבוק מהמאה ה-16. פרנק התבססה בעבודת הכתיבה על מחקרו של פרופסור יורם בילו ויצרה הצגה המורכבת משמונה סיפורי דיבוק, כשכל אחד מועבר לבמה בסגנון תיאטרלי שונה - תיאטרון בובות אכזרי, תיאטרון תנועה, תיאטרון סיפור ועוד. ההצגה "דיבוקים" הוצגה במסגרת פסטיבל ישראל 2009 בירושלים ובתיאטרון הבימה.

כיום (2019) מלמדת משחק ובימוי בסטודיו למשחק ניסן נתיב ובמכללת סמינר הקיבוצים.

==בין יצירותיה==
* "הגשם של סבא אהרן", מאת מאיר שלו. עיבוד, בימוי ומילים לשירים – מור פרנק. תיאטרון הקרון. ההצגה הועלתה בפסטיבל חיפה הבינלאומי להצגות ילדים 2017 וזכתה בפרסים:
:: פרס המוזיקה
:: פרס העיצוב
:: פרס ההצגה הטובה ביותר.
: מנימוקי השופטים לפרס:

"שפה בימתית יצירתית, מלאת מעוף, מינימליסטית ומתפתחת כאחד. כל האלמנטים שיוצרים את ההצגה, מוזיקה, תאורה, עיצוב חלל ודמויות, השתלבו יחד לכדי שפה בימתית מעוררת. שלישית שחקנים מלאת חדוות יצירה ועשייה בעבודת משחק מלאת פרטים ודקויות. כל זאת מנוצח ביד בוטחת על ידי עבודת בימוי מדויקת ומקורית".

כמו כן השתתפה ההצגה בתחרות פרס הבמה להצגות ילדים ונוער 2018 וזכתה בפרסים:
:: פרס ההצגה הטובה ביותר
:: פרס הבימוי
:: פרס העיצוב
:: פרס עיצוב התאורה
* "הוא הולך בשדות" - עיבוד (עם אבנר בן-עמוס) ובימוי על פי מחזהו וספרו של משה שמיר, קבוצת תיאטרון רות קנר, מוזיאון תל אביב.
* "דיבוקים" - כתיבה ובימוי על פי סיפורי דיבוק מן המאה ה-16, תיאטרון הבימה עבור פסטיבל ישראל.

==על דרך יצירתה==
חלק ניכר מעבודות הבימוי של פרנק מתבססות על יצירות ספרותיות אותן היא מעבדת לבמה; את מרכז הבמה היא שומרת תמיד לשחקן ולמילה. שתיים מיצירותיה נוגעות בטקסטים מרכזיים בתרבות הישראלית: "הזהו אדם" מאת פרימו לוי, ו"הוא הלך בשדות" מאת משה שמיר.

בעיבוד לבמה של הספר "הזהו אדם", המהווה אבן דרך בספרות השואה, מתמודדת פרנק עם הדילמה הבלתי פתורה – איך ניתן להציג את השואה על במה. ואכן, ההצגה אינה "עולה" על הבמה, היא מתקיימת אך ורק בדמיונו של הצופה, ללא עזרים חיצוניים כגון תפאורה או סאונד, רק בעזרת המילים, רק בעזרת השחקן; האדם. מכון "יד ושם" אימץ את ההצגה והיא מועלית בו בפני אנשי חינוך וצבא, וכן בפני בני נוער ברחבי הארץ.

בעיבוד לבמה של הספר והמחזה "הוא הלך בשדות", אשר ניסחו את החלום הציוני ועיצבו את דמות הצבר המיתולוגי, מנסה פרנק למצוא, באותם טקסטים עצמם, גם את שברו של החלום ואת תשליל דמותו של הצבר. זאת על ידי פירוק הטקסטים, עריכתם או הצבתם זה למול זה, ופירוק הדמויות כמעט עד כדי מחיקה, לטובת מגוון רב יותר של נקודות מבט. ההצגה נוצרה במסגרת "קבוצת תיאטרון רות קנר" והיא מועלית במוזיאון תל אביב.

== הצגות בבימויה ==

{|class="wikitable"
|-
! הצגה !! תיאטרון !! מחזאי !! מעצב תפאורה !! מעצב תלבושות !! מעצב תאורה !! מוזיקה !! משחק !! שנה !! הערות
|-
| עיר הנמלים
| סמינר הקיבוצים
| מור פרנק על פי חיות טרף של חוליו קורטאסר
| דיתי אופק
|
|
|
| ידידיה ויטל, יואב ברטל, עמוס תמם
| 2002
| דרמטורגיה: מור פרנק
|-
| קופסה שחורה
| הבימה
| בימוי ומחזה: חנן שניר על פי עמוס עוז
| כנרת קיש
| נטע הקר
|
| יוסי בן נון
| אסנת פישמן, רמי הויברגר, עקב כהן
| 2002
| דרמטורגיה: מור פרנק
|-
| המוות ישב לידי
| הבימה שיתוף תיאטרון החאן
| מור פרנק על פי נסים אלוני
| ליאת רייכנברג-אורון
| ליאת רייכנברג-אורון
|
|
| אורי הוכמן ועופר עמרם
| 2004
| ההצגה הייתה חלק מפרויקט אלוני בבימוי במאיות צעירות בשם "לוקאס, הכלה צייד הפרפרים והמוות". עיצוב בובות: עמית דרורי
|-
| הדרך לעין חרוד
| פסטיבל עכו
| מיכל קפלן ומור פרנק על פי עמוס קינן
| ליאת רייכנברג-אורון, לאה שץ
| ליאת רייכנברג-אורון, לאה שץ
| מרטין עדין
| רועי ירקוני
| שלום שמואלוב, יוסף סוויד, יורם יוספסברג, שרון רושינק
| 2004
| ההצגה זכתה בציון לשבח על עבודת משחק האנסמבל
|-
| הזמרת קירחת יותר
| תיאטרון החאן
| אז'ן יונסקו
| סבטלנה ברגר
| סבטלנה ברגר
| רוני כהן
| אבי בללי
| עירית פשטן, ניר רון, כרמית מסילתי-קפלן, אריה צ'רנר, פלורנס בלוך, לירון ברנס
| 2005
|
|-
|האריה שאהב תות
|משגב עורי הפקות
|סמדר שיר
|בתיה סגל ומיכאל פיק
|אלה קולסניק
|
|משה דץ, סמדר שיר וחזי שקד
|צחי נוי, גילי ורנר, קרן ראובן, נירית אהרוני ורקדניות הסטודיו של שרית אביצור/לימור שולב
|2005
|
|-
| שלוש נשים מחכות
| תיאטרון החאן
| רמו בינוזי
| פרידה קלפהולץ-אברהמי
| פרידה קלפהולץ-אברהמי
|
| רועי ירקוני
| עירית פשטן, פלורנס בלוך, מיכל שטמלר
| 2006
|
|-
| דיבוקים
| פסטיבל ישראל, הפקת תיאטרון הבימה
| מור פרנק על פי סיפורי דיבוקים מהמאה ה-16
| מאור צבר
| מאור צבר
| ג'ודי קופרמן
| אבי בללי
| דב רייזר, יגאל שדה, יעל טוקר, דוית גביש, אפרת אביב, יפית אסולין
| 2008
| דרמטורגיה: מיכל קפלן
|-
| משחיז הסכינים הסיני
| תיאטרון החאן
| דני הורוביץ על פי נסים אלוני
| דנה צרפתי
| דנה צרפתי
| ג'ודי קופרמן
| רועי ירקוני
| ארז שפריר, שרון שטרק, ויטלי פרידלנד, כרמית מסילתי-קפלן, יהויכין פרידלנדר, יואב היימן
| 2009
|
|-
| מסיבה של אחרים
| אוניברסיטת חיפה
| מור פרנק על פי ליליאנה הקר
|
|
|
|
|
| 2010
| ההצגה הוזמנה לשבוע הסופרים הבינלאומי והוצגה בנוכחות הסופרת
|-
| הזהו אדם
| תיאטרון החאן
| מור פרנק על פי פרימו לוי
|
|
|
|
| ניר רון
| 2011
| ההצגה מוצגת בתיאטרון החאן, מוזיאון יד ושם וברחבי הארץ
|-
| הוא הולך בשדות
| קבוצת תיאטרון רות קנר, מוזיאון תל אביב
| מור פרנק ואבנר בן-עמוס על פי משה שמיר
| כנרת קיש
| כנרת קיש
|
|
| עדי מאירוביץ', שירלי גל, רונן בבלוקי, אסף דגני
| 2013
|
|-
| המקצוען
| תיאטרון החאן
| דושאן קובצ'ביץ'
| כנרת קיש
| דליה פן הלר
| ג'ודי קופרמן
| רועי ירקוני
| דודו בן זאב, יוסי עיני, יעל טוקר, אריה צ'רנר
| 2014
|
|-
| גן ריקי
| סטודיו למשחק ניסן נתיב
| דויד גרוסמן
| רות גוילי
| רות גוילי
| ג'ודי קופרמן
|
| תלמידי ניסן נתיב מחזור נ'
| 2015
|
|-
| רילוקיישן
| זאפה
| מייק ברטלט 
| אלכסנדרה נרדי
|
| ג'ודי קופרמן
| שלומי שבן
| קרן מור ויובל שרף
| 2016
| הפקה עצמאית בשיתוף קרן מור, יובל שרף וקבוצת זאפה
|-
| הגשם של סבא אהרן
| תיאטרון הקרון
| מור פרנק על פי מאיר שלו
| מעיין רזניק וכנרת קיש
|
| ג'ודי קופרמן
| בצלאל בורוכוב ורועי ירקוני
| גדי פור, בצלאל בורוכוב, גיא רון
| 2017
| זכתה בפרס ההצגה הטובה ביותר בפסטיבל חיפה להצגות ילדים וכן בפרסי העיצוב והמוזיקה, ובפרס ההצגה הטובה ביותר בפרס הבמה לילדים ונוער 2018 וכן בפרסי הבימוי, העיצוב והתאורה.
|-
| נראתה לאחרונה
| תיאטרון אורנה פורת
| גל סרי, אור רותם, בר אליקים
| רות מילר
| רות מילר
| ג'ודי קופרמן
|
| גל סרי, אור רותם, בר אליקים
| 2017
|
|-
| אמסטרדם
| תיאטרון חיפה
| מאיה ערד יסעור
| אלכסנדרה נרדי
| נעה לוריא
| רוני כהן
| אבי בללי
| שחקני החיפאית
| 2018
|
|}

[[פלורנס בלוך בהצגה "שלוש נשים מחכות", בתיאטרון החאן, 2006]]
[[אורי הוכמן ועופר עמרם בהצגה "המוות ישב לידי", בתיאטרון הבימה (בשיתוף תיאטרון החאן), 2004]]

==קישורים חיצוניים==

* [https://web.archive.org/web/20131015130928/http://www.yitzug1.co.il/Artist.asp?ID=336 מור פרנק באתר ייצוג]
* [http://www.habama.co.il/pages/ArtPerson.aspx?PeopleID=66170 מור פרנק באתר הבמה]
* [http://www.habima.co.il/show_item.asp?itemId=853&levelId=63589 מור פרנק באתר תיאטרון הבימה]
* [https://www.traintheater.co.il/he/repertoire/%D7%94%D7%A6%D7%92%D7%95%D7%AA-%D7%99%D7%9C%D7%93%D7%99%D7%9D/1361 ההצגה "הגשם של סבא אהרון"], באתר תיאטרון הקרון
* [https://www.ht1.co.il/?CategoryID=155&ArticleID=39940 ההצגה "אמסטרדם"], באתר תיאטרון חיפה
* [https://web.archive.org/web/20190129104231/http://www.ruthkanner.com/he/Play.aspx?t=14&p=4&iid=742&eof ההצגה "הוא הולך בשדות"], באתר קבוצת תיאטרון רות קנר
* [https://khan.co.il/shows/%D7%94%D7%9E%D7%A7%D7%A6%D7%95%D7%A2%D7%9F/ "המקצוען"], באתר תיאטרון החאן
* [http://www.habama.co.il/Pages/Event.aspx?Subj=1&Area=1&EventId=5511 המחזה "גן ריקי"], באתר הסטודיו למשחק ניסן נתיב

על ההצגה "הזהו אדם"
* מור פרנק, [http://khantheatre.blogspot.co.il/2012/01/blog-post.html "הזהו אדם?" מחשבות], באתר תיאטרון החאן, 3 בינואר 2012
* [https://web.archive.org/web/20121029001124/http://khan.co.il/brochures/isthis-program/index.html תכניה דיגיטלית של ההצגה "הזהו אדם?"]
* דבורה שפירא נמיר, [https://web.archive.org/web/20120716060846/http://www.jat.co.il/BRPortal/br/P102.jsp?arc=211066 הזהו אדם תיאטרון החאן], באתר אגודת העיתונאים תל אביב
* שוש להב, [http://www.iwomen.co.il/item.asp?aid=95070 "הזהו אדם?" ניר רון בהצגת יחיד מטלטלת, בחאן הירושלמי], באתר iwomen, 19 באוקטובר 2011
* אודי בן סעדיה, [https://web.archive.org/web/20160303165726/http://2nd-ops.com/udi/?p=93 זהו אדם], באתר "במחשבה שנייה", 1 ביוני 2011

על ההצגה "משחיז הסכינים הסיני"
* 
* צבי גורן, [http://www.habama.co.il/Pages/Description.aspx?Subj=1&Area=1&ArticleId=10615 משחיז הסכינים הסיני – היה היה אלוני], באתר הבמה, 15 בספטמבר 2009

על ההצגה "שלוש נשים מחכות"
* [http://www.habama.co.il/Pages/Description.aspx?ArticleId=4306&Subj=1&Area=1 מור פרנק חוזרת לביים בחאן], באתר הבמה, 25 בדצמבר 2006
* 
* רוני תמיר, [http://www.epochtimes.co.il/news/content/view/4977/249/ שלוש נשים מחכות] , באתר אפוק טיימס ישראל, 21 במרץ 2007

על ההצגה "המוות ישב לידי"
* 

על ההצגה "הזמרת קירחת יותר"
* מילאת ביברמן, [https://web.archive.org/web/20131010235336/http://saltarbutartzi.org.il/Index.asp?ArticleID=64&CategoryID=168&Page=2 הזמרת קירחת יותר], באתר "סל תרבות ארצי"

קטגוריה:רעים (קיבוץ): אישים
קטגוריה:מחזאיות ישראליות
קטגוריה:מחזאים ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:ישראליות שנולדו ב-1970
קטגוריה:ישראלים שנולדו ב-1970